ToekomsVenster: Herodus en Augustushttps://rak2.spens.co.za/radio/2015-onderhoude/230.mp3 Foto: Lds.org Herodus en Augustus word albei sonder hul medewete en instemming instrumenteel om Ou-Testamentiese profesieë waar te laat word. Augustus skryf ŉ sensus uit wat inhou dat alle inwoners na hul geboorteplek moet terugkeer. So bevind Maria en Josef hulle in Bethlehem as vervulling van Miga 5:1 (Bethlehem nie die kleinste onder die leiers van Juda nie). Herodus, op sy beurt, voel so bedreig wanneer hy van die sterrekykers verneem dat ŉ koning gebore gaan word dat hy geen steen onaangeroer laat om hierdie bedreiging te neutraliseer nie. Daarom dat hy opdrag gee dat alle seuntjies onder ŉ sekere ouderdom doodgemaak moet word. Daarin werk hy mee dat die woord Hosea 11:1 (uit Egipte het ek my seun geroep) en Jeremia 31:15 (Ragel treur oor haar kinders) vervul word.